Meenutame siinkohal, et Minosel, Kreeta kuningal, püha sõnni omanikul, oli ka labürint, kus see sõnn (Minotauros) elas. Labürint sümboliseerib suurt illusiooni. "Labürint" tähendabki äraeksimist, eksirännakuid. Koht Kreeta saarel, kus asus käikude süsteem, milles elas sõnn, on oluline illusiooni sümbol. Ta oli eraldatud mandrist, aga illusioon ja segadus käivad kaasas eraldumisega, endasse  suletusega. Hinge tasandil juhib inimest seevastu rühmateadvus ja üldkehtivad tõed. Heraklese jaoks kehastas sõnn loomset iha ja vormide maailma soove, mis ühtekokku moodustavadki suure illusiooni. Jünger, kes tegutseb üksi nagu Herakles, on eraldatud mandrist, s.o grupist, ning tema ees on illusioonide maailm ja labürint, kuhu ta meid meelitab. Jüngri ülesandeks on oma eraldatud elu jooksul püüda kinni ja saada oma kontrolli alla see ihade sõnn, ning viia ta teise asukohta. Siis tuleb aeg, mil püüdleja  saab hakkama sellega, mida suutis Herakles - ratsutada sõnni seljas. Vanades müütides tähendab looma seljas ratsutamine kontrolli saavutamist tema üle. Sõnnist ei saa tapaohvrit, vaid ta ratsastatakse inimese kontrolli all.